[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 128 
                                                                din 24 iunie 2021
privind validarea ca membru în Consiliul de Administraţie al S.C. Apă Termic Transport S.A., a doamnei Muntean Doralina
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 16.629/11.06.2021 şi la Consiliul Local Sighișoara cu nr. 17.077/16.06.2021, de referatul de aprobare, înregistrat cu nr. 16.633/11.06.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
Având în vedere prevederile Hotărârii Consiliului Local Sighișoara nr. 9/1998, prin care s-a aprobat înfiinţarea S.C. Apă Termic Transport S.A.;
Văzând prevederile Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cerințele H.G. nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;
Având în vedere prevederile Legii nr. 31/1990, Legea societăţilor, republicată, cu modificările și completările ulterioare;

Ținând cont de prevederile art. 15 și art. 16 din Actul Constitutiv al S.C. Apă Termic Transport S.A., potrivit cărora societatea este administrată de un Consiliu de administraţie format din 5 administratori, având mandate de 4 ani;
Având în vedere Hotărârea Consiliului Local Sighişoara nr. 57 din 25 martie 2021 privind încetarea mandatului de administrator al S.C. Apă Termic Transport S.A., a domnului Oprea Mircea - Ţonu, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de Administraţie al S.C. Apă Termic Transport S.A.;
Văzând Hotărârea Consiliului de Administraţie nr. 15 din 16.12.2019, prin care s-a aprobat constituirea şi componenţa Comitetului de nominalizare și remunerare la nivelul Consiliului de Administraţie al S.C. Apă Termic Transport S.A., în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, precum și Raportul Comitetului de nominalizare și remunerare cu nr. 1039, încheiat în data de 24.05.2021, cu privire la desfășurarea procedurii privind evaluarea și selecția prealabilă a candidaților pentru Consiliul de Administrație al S.C. Apă Termic Transport S.A. și Lista de propuneri, întocmită conform art. 2 pct. 10 din O.U.G. nr. 109/2011, în cadrul Procedurii privind evaluarea și selecția prealabilă a candidaților pentru Consiliul de Administrație al S.C. Apă Termic Transport S.A., prin care se propune validarea ca membru în Consiliul de Administraţie al S.C. Apă Termic Transport S.A., a doamnei Muntean Doralina;
Ținând cont de Hotărârea Adunării Generale a Acționarilor nr. 4/28.05.2021 privind validarea ca membru în Consiliul de Administraţie al S.C. Apă Termic Transport S.A., a doamnei Muntean Doralina;
Văzând şi Raportul de specialitate al S.C. Apă Termic Transport S.A., înregistrat la Municipiul Sighișoara cu nr. 16.627/11.06.2021, prin care se propune validarea ca membru în Consiliul de Administraţie al S.C. Apă Termic Transport S.A., a doamnei Muntean Doralina;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” și “d”, alin. (3) lit. ”c” și ”d”, alin. (7) lit. “n” și ”s” și alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
                                                         H O T Ă R Ă Ş T E:
Art. 1. Se ia act de desemnarea, respectiv validarea doamnei Muntean Doralina, în calitate de membru al Consiliului de Administraţie al S.C. Apă Termic Transport S.A., pentru perioada 28.05.2021-14.10.2023.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilități Publice, Guvernanță Coorporativă și Transport Public Local, Consiliul de Administraţie al S.C. Apă Termic Transport S.A. şi S.C. Apă Termic Transport S.A.  

Art. 3. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Monitorizare Servicii de Utilități Publice, Guvernanță Coorporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  5 ex. membrii Consiliului de Administrație al S.C. Apă Termic Transport S.A.;

  2 ex. S.C. Apă Termic Transport S.A.;

  1 ex. doamna Muntean Doralina.
16 ex.  

B.A. 
